b'\n_START_ARTICLE_\nStarostna piramida\n_START_PARAGRAPH_\nStarostna piramida je statisti\xc4\x8dni graf, ki razvr\xc5\xa1\xc4\x8da prebivalstvo v starostne skupine glede na spol. Graf prikazuje \xc5\xa1tevilo \xc5\xbeensk in mo\xc5\xa1kih v vsaki starostni skupini za dolo\xc4\x8deno obdobje. Skupina je navadno prikazana za obdobje najmanj petih let. Vrednost je lahko prikazana v odstotkih ali absolutni vrednosti._NEWLINE_Obi\xc4\x8dajno je graf sestavljen iz dveh simetri\xc4\x8dnih histogramov s skupno navpi\xc4\x8dnico (absciso), ki predstavlja starostne skupine. Vodoravna baza piramide (ordinata) \xc5\xa1tevil\xc4\x8dno raste od sredine navzven na obe strani za razlikovanje obeh spolov._NEWLINE_Iz starostne piramide se dajo razbrati razli\xc4\x8dni demografski podatki o prebivalstvu, na primer primerjava med \xc5\xa1tevil\xc4\x8dnostjo spolov ali porast prebivalstva v dolo\xc4\x8denem obdobju. Takoj so recimo razvidna leta, ko je bilo dolo\xc4\x8deno prebivalstvo v vojni, ali ko ga je doletela huda epidemija. Z vnosom dodatnih informacij, na primer o \xc5\xa1olski izobrazbi ali o stanu, postane piramida \xc5\xa1e bolj zanimiva. Tako lahko dodatni podatek o imigraciji/emigraciji ob\xc4\x8dutno vpliva bodisi na \xc5\xa1tevil\xc4\x8dnost kot na spolno porazdelitev prebivalstva.'